بتدفع ازاي لما بتشتري حاجات؟ عادةً بتستخدم كاش ولا بتحب تدفع بالكريديت كارد؟ لو زي ناس كتير، غالباً عندك على الأقل كريديت كارد واحدة. وكمان، يمكن بتستخدمها أكتر من اللازم.

الكريديت كارد بدأت تبقى مشهورة في عشرينات القرن العشرين. في الوقت ده، الشركات زي الفنادق والمحلات كانت بتدي كريديت كارد لأحسن زباينها. على عكس كروت النهاردة، الزباين كانوا بيقدروا يستخدموا الكروت دي بس في المحل او الشركة اللي ادتهم الكارد. الزباين كان لازم يدفعوا المبلغ كامل. ماكانوش يقدروا يدفعوا بالتقسيط.

في 1950، راجل أعمال اسمه McNamara عمل شركة كريديت كارد اسمها Diners Club. على عكس الكروت القديمة، الكارد دي كان ممكن تستخدمها في مطاعم كتير. الزباين حبوا الكارد عشان ماكانوش محتاجين يشيلوا فلوس كتير معاهم. اصحاب المطاعم كمان حبوا الكارد. ليه؟ لأنهم اكتشفوا ان الزباين عادةً بيصرفوا فلوس اكتر لما بيدفعوا بالكريديت كارد.

في اول سنة شغل، Diners Club اصدرت 200 كارد. الزباين اللي خدوا الكروت من Diners Club كانوا يقدروا يستخدموها في 27 مطعم مختلف. النهاردة، Diners Club عندها حوالي 8 مليون زبون، ويقدروا يستخدموا كروتهم في اكتر من 7.6 مليون محل في اكتر من 200 دولة.
ايه اللي نقدر نعرفه عن الكريديت كارد القديمة من المقال؟
كان ممكن تستخدمها في اي حتة. الزباين كان لازم يدفعوا المبلغ كامل. كانت مشهورة جداً قبل عشرينات القرن العشرين. اي حد كان يقدر ياخد الكروت دي.